Paulus Tarsensis
+ Vide etiam paginam discretivam: Paulus (discretiva). Paulus (Graece Παῦλος; Coptice ⲡⲁⲩⲗⲟⲥ), etiam Saulus (Aramaice ܫܐܘܠ Šāʾūl; Hebraice שָׁאוּל; Graece Σαῦλος) Tarsensis, vulgo Paulus Apostolus et Sanctus Paulus, appellatus, fuit apostolus Christianus(en) qui inter annos 50 et 64/65 fere doctrinas(en) Iesu in mundo saeculi primi(en) amplificavit. Civis Romanus fuit, conditor ecclesiarum Christianarum in Asia Minore et Europa, auctor epistularum quae in Novo Testamento comprehenduntur. Sanctus in ecclesiis tam Occidentalibus quam orientalibus rite habetur.